
Projekteerimistingimuste kinnitamine
(A. Daumani tn 2 kinnistule autokütuste automaattankla ning restorani hoone püstitamine 
Narva Linnavolikogu 25.09.2009. a otsusega nr 139 kehtestatud 
Ancis Daumani tn 2 ja 6 maa-ala detailplaneeringu alusel)
	1. ASJAOLUD JA MENETLUSE KÄIK




25.11.2015. a taotles K-Projekt Aktsiaselts (edaspidi: taotleja), registrikood 12203754, asukoht Ahtri 6a, 10151 Tallinn, mille esindajana tegutseb juhatuse liige Meerike Rannu, Narva Linnavalitsuse Arhitektuuri- ja Linnaplaneerimise Ametilt projekteerimistingimusi A. Daumani tn 2 kinnistule autokütuste automaattankla ning restorani hoone püstitamiseks Narva Linnavolikogu 25.09.2009. a otsusega nr 139 kehtestatud Ancis Daumani tn 2 ja 6 maa-ala detailplaneeringu alusel.
Planeeritavate ehitiste loetelu:

- Restorani hoone. 

Orienteeruvad tehnilised näitajad: ehitisealune pind 150,0 m2, kõrgus 5,0 m, korruselisus 1. 
- Automaattankla.

Orienteeruvad tehnilised näitajad: ehitisealune pind 70,0 m2, kõrgus 5,5 m. 

Kütuse tüübid: diisel, bensiin.
· Reklaampostid.

Orienteeruvad tehnilised näitajad: ehitisealune pind kuni 1,5 m2, kõrgus kuni 8,7 m. 
- Välisvõrgud (veevarustus, kanalisatsioon, sademeveekanalisatsioon, soojusvarustus (vajadus täpsustamisel), gaasivarustus (vajadus täpsustamisel), sidekanalisatsioon, elektrivarustus, tänavavalgustus.

- Maa-alused kütusemahutid  (30 m3 + 30 m3). 
- Tankla hooldekilp, kus paiknevad tankla teenindamiseks vajalikud seadmed.  
Orienteeruvad tehnilised näitajad: ehitisealune pind 3 m2, kõrgus 2,2 m.

- 2 parkimistaskut.  

Orienteeruv parkimiskohtade arv: 9+6.
Kinnistule piiret ei rajata. Projekteerimistingimuste taotluse läbivaatamise eest riigilõiv on tasutud. 
Narva Linnavolikogu 24.01.2013. a otsusega nr 3 kehtestatud Narva linna üldplaneeringuga on A. Daumani tn 2 maakasutuse sihtotstarbeks määratud ärimaa.

Narva Linnavalitsuse Arhitektuuri- ja Linnaplaneerimise Amet on seisukohal, et autokütuste automaattankla ning restorani hoone püstitamine ei ole Narva linna üldplaneeringuga vastuolus, kuna kinnistu sihtotstarvet (ärimaa) ei muudetaks.

Vastavalt kinnistusraamatust väljavõttele A. Daumani tn 2 ärimaa kuulub AS-le HESBURGER (registrikood 10312806) 1892/3784 kaasomandist, Neste Eesti AS-le (registrikood 10167511) 1892/3784 kaasomandist. 
Vastavalt Ehitusseadustiku § 31 lõikele 3 pädev asutus kaasab menetlusse taotluses märgitud kinnisasja omaniku, kui taotlust ei ole esitanud omanik, ja vajaduse korral kinnisasjaga piirneva kinnisasja omaniku.
Vastavalt Ehitusseadustiku § 27 lõike 1 punktile 1 detailplaneeringu olemasolu korral võib pädev asutus põhjendatud juhul anda ehitusloakohustusliku hoone või olulise rajatise ehitusprojekti koostamiseks projekteerimistingimusi, kui detailplaneeringu kehtestamisest on möödas üle viie aasta.
Kuna  detailplaneeringu kehtestamisest on möödas üle viie aasta, siis pädev asutus korraldas eelnõu kohta arvamuste kogumise Ehitusseadustiku paragrahvi 31 alusel.
03.12.2015. a saadeti A. Daumani tn 2 kinnistu omanikele (AS HESBURGER, registrikood 10312806 ning Neste Eesti AS, registrikood 10167511) ning Kangelaste pr 35 naaberkrundi omanikule (OÜ VKG ELEKTRIVÕRGUD, registrikood 10855041)  projekteerimistingimuste tingimuste eelnõu arvamuse avaldamiseks tähitud posti teel väljastusteatega.
AS HESBURGER, Neste Eesti AS, OÜ VKG ELEKTRIVÕRGUD said kirja kätte 08.12.2015. a. 

08.12.2015. a saadeti taotlejale projekteerimistingimuste tingimuste eelnõu arvamuse avaldamiseks   e-posti teel.
A. Daumani tn 2 kinnistu omanikelt (AS HESBURGER ning Neste Eesti AS) ning taotlejalt ei laekunud vastuväiteid ega nõusolekuid koostatud projekteerimistingimuste eelnõule.

Ehitusseadustiku § 31 lõike 6 kohaselt kui kooskõlastaja või arvamuse andja ei ole kümne päeva jooksul projekteerimistingimuste eelnõu saamisest arvates kooskõlastamisest keeldunud või arvamust avaldanud ega ole taotlenud tähtaja pikendamist, loetakse projekteerimistingimuste eelnõu kooskõlastaja poolt vaikimisi kooskõlastatuks või eeldatakse, et arvamuse andja ei soovi projekteerimistingimuste eelnõu kohta arvamust avaldada, kui seaduses ei ole sätestatud teisiti.
Kangelaste pr 35 naaberkrundi omanikult (OÜ VKG ELEKTRIVÕRGUD) on 10.12.2015. a saadud järgmine ettepanek: „…praegune sissesõidutee kogu piirkonda elektrienergiaga varustavasse kõrgepinge alajaama AJ Põhja (Kangelaste pr 35) paikneb suures osas kinnistul A. Daumani 2. Võttes aluseks esitatud A. Daumani 2 projekti eskiislahenduse, on kindlasti vajalik projektis lahendada juurdepääs (sissesõidu tee) alajaama AJ Põhja. Eskiislahenduses seda veel tehtud ei ole. Ettepanekutega on arvestatud ehitusprojekti koostamisel“.
11.12.2015. a esitas taotleja oma seisukoha Kangelaste pr 35 naaberkrundi omaniku ettepaneku kohta: „Sellest oleme teadlikud ja arvestame sellega edasisel projekteerimisel“.
17.12.2015. a esitasid A. Daumani tn 2 kinnistu omanikud garantiikirja „Ancis Daumani tänav L1“ kinnistu osalise rekonstrueerimise projekteerimise, finantseerimise, ehitamise kohta Ancis Daumani tänava poolse sisse- ja väljasõidu väljaehitamiseks.

Arhitektuuri- ja Linnaplaneerimise Amet on seisukohal, et võib Narva Linnavalitsus kinnitada projekteerimistingimuste eelnõu, milles on arvestatud Kangelaste pr 35 naaberkrundi omaniku ettepanekuga (vt. projekteerimistingimuste punkt 3.5.20).

Autokütuste automaattankla rajamisega ei kavandata tegevusi, mis kuuluksid keskkonnamõju hindamise ja keskkonnajuhtimissüsteemi seaduse (KeHJS) § 6 lõikes 1 nimetatud olulise keskkonnamõjuga tegevuste loetellu. Keskkonnamõju hindamise vajalikkust tuleb kaaluda ja anda eelhinnang seaduse § 6 lõikes 2 nimetatud ja Vabariigi Valitsuse 29. augusti 2005 määruses nr 224 “Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu” sätestatud tegevuste puhul. Infrastruktuuri ehitamise valdkonda kuuluvate tegevustena on määruse § 13 punktis 2 nimetatud ühisveevärgi ja -kanalisatsiooni, bussi- ja autoparkide, elurajooni, staadioni, haigla-, ülikooli-, vangla- ning muude samalaadsete projektide arendamine.

Keskkonnamõju hindamise eelhinnangu põhjal ei ole ehitusprojekti koostamisel keskkonnamõju hindamise läbiviimine vajalik järgmistel põhjustel: 

1. Autokütuste tankla rajamisega ei kavandata eeldatavalt olulise keskkonnamõjuga tegevust, sh näiteks tootmist, ulatusliku elamurajooni rajamist ega muud tegevust, millega kaasneks keskkonnaseisundi või looduslike alade kahjustumist, sh vee, pinnase, õhu saastatust, olulist jäätmetekke või mürataseme suurenemist; 

2. Lähtudes lähiümbruse keskkonnatingimustest ja maakasutusest, ei põhjusta tankla rajamine ja sihtotstarbeline kasutamine antud asukohas olulist keskkonnamõju. Tegevusega kaasnevad võimalikud mõjud on ehitusaegsed ning avariiolukordade esinemise tõenäosus on väike, kui projekti elluviimisel arvestatakse ehitusprojekti tingimusi ning õigusaktide nõudeid, sh kõiki vajalikke nõudeid kütusemahutite ohutuks käitlemiseks;

3. Kavandatav tegevus ei põhjusta looduskeskkonna vastupanuvõime ega loodusvarade taastumisvõime ületamist, sest piirkonnas on juba kujunenud hoonestatud linnakeskkond, ümbruses asuvad energeetikaettevõtte hoone, garaažid, 2 selvepesulat, 6 kaubandushoonet ning planeeringu elluviimisega ei kaasne olulist mõju looduskeskkonnale;

4. Läheduses ei paikne kaitstavaid loodusobjekte, Natura 2000 võrgustiku alasid ega teisi maastikuliselt ja ökoloogiliselt väärtuslikke või tundlikke alasid, mida planeeringuga kavandatav tegevus võib mõjutada; 
5. Kavandatav tegevus ei kahjusta kultuuripärandit, inimese tervist, heaolu ega vara. Tankla rajamisega ei kaasne olulist planeeringuala piirkonna liikluskoormuse ega müra ja õhusaaste suurenemist. Tankla tegevus reguleeritakse välisõhu saasteloaga, loa taotlemise vajadus määratakse ehitusprojekti alusel. Planeeritava tankla opereerimisel tuleb rakendada meetmeid võimalike hädaolukordade (nt kütuseveoki avarii, tulekahju, mahutite leke, reostus jms) tekkimise vältimiseks ning vastavad keskkonnakaitse- ja ohutusmeetmed sätestada ehitusprojektis;
6. Kavandatavatega tegevustega ei ole eeldada olulist pinnase või vee reostust. Vältimaks veekeskkonna reostumist, tuleb tankla sademevesi puhastada enne ühisvõrku juhtimist liiva-õlipüüduris;

7. Kütusetankla rajamine on kooskõlas Narva linna üldplaneeringuga, kinnistu maakasutuse sihtotstarbeks on ärimaa.
Vastavalt KeHJS § 6 lõikele 3¹ saadeti Keskkonnaametile projekteerimistingimuste kinnitamise eelnõu seisukoha võtmiseks. 28.12.2015. a kirjaga nr V 6-6/15/27572-2  Keskkonnaameti Viru regioon teatas, et nõustub Narva Linnavalitsuse järeldusega mitte algatada keskkonnamõju hindamist autokütuste tankla, autopesula ja restorani ehitusprojekti raames.
Arvestades läbi viidud kaalutlusi ja Keskkonnaameti Viru regiooni seisukoha on otstarbekas mitte algatada keskkonnamõju hindamist A. Daumani tn 2 kinnistu ehitusprojektiga.
	2. ÕIGUSLIKUD ALUSED



  2.1  Ehitusseadustiku §28 kohaselt projekteerimistingimused annab kohaliku omavalitsuse üksus, kui seaduses ei ole sätestatud teisiti.
2.2  Narva linna ehitusmääruse §22 lõike 1 kohaselt projekteerimistingimused kinnitab korraldusega Linnavalitsus.
2.3  Keskkonnamõju hindamise ja keskkonnajuhtimissüsteemi seaduse §11 lõike 2 kohaselt otsustaja vaatab tegevusloa taotluse läbi ning teeb otsuse kavandatava tegevuse keskkonnamõju hindamise algatamise või algatamata jätmise kohta õigusaktis sätestatud tegevusloa taotluse menetlemise aja jooksul.
	3. OTSUS




3.1 Mitte algatada keskkonnamõju hindamist A. Daumani tn 2 kinnistu ehitusprojekti koostamisega.
3.2 Kinnitada projekteerimistingimused A. Daumani tn 2 kinnistule autokütuste automaattankla ning restorani hoone püstitamiseks Narva Linnavolikogu 25.09.2009. a otsusega nr 139 kehtestatud Ancis Daumani tn 2 ja 6 maa-ala detailplaneeringu alusel järgnevalt:   
	3.3 ÜLDANDMED



	3.3.1 Kinnistu andmed: 
3.3.1.1 A. Daumani tn 2, katastriüksuse tunnus 51104:001:0098, ärimaa.
3.3.1.2 Ancis Daumani tänav L1, katastriüksuse tunnus 51104:003:0055, transpordimaa.

	3.3.2  Projekteerimistingimuste koostamise aluseks on projekteerimistingimuste 

          25.11.2015. a taotlus nr 11371/1-14, Ehitusseadustik,  Narva linna üldplaneering, 
          Narva linna ehitusmäärus, Narva Linnavolikogu 25.09.2009. a otsusega nr 139 kehtestatud Ancis Daumani tn 2 ja 6 maa-ala detailplaneering (edaspidi: kehtestatud detailplaneering), EPN, Eesti Standardid, Euroopa Parlamendi ja Nõukogu direktiiv 2002/91/EÜ ehitiste energiatõhususe kohta.       

	

	3.3 PROJEKTEERIMISE EESMÄRK




Projekti koostamise eesmärgiks on A. Daumani tn 2 kinnistule autokütuste automaattankla ning restorani hoone püstitamine Narva Linnavolikogu 25.09.2009. a otsusega nr 139 kehtestatud 

Ancis Daumani tn 2 ja 6 maa-ala detailplaneeringu alusel.
	3.4 ÜLDNÕUDED HOONE, KATUSEALUSE, TANKURITE, KÜTUSEMAHUTITE, REKLAAMPOSTIDE EHITUSPROJEKTI OSA KOOSTAMISEKS, ARHITEKTUURSED JA LINNAEHITUSLIKUD TINGIMUSED 



3.4.1 Ehitusprojekti osa (edaspidi: projekt) koostada ja vormistada Eesti Vabariigis kehtivate seaduste, määruste, projekteerimisnormide, standardite ja juhendite alusel, sealhulgas:
- Ehitusseadustik,

- Majandus- ja taristuministri 17.07.2015. a määrus nr 97 „Nõuded ehitusprojektile1”;

- Eesti Standard EVS 811:2012 „Hoone ehitusprojekt”;

- Eesti Standard EVS 843:2003 „Linnatänavad”;
- Narva linna ehitusmäärus jne.

3.4.2 Situatsiooniskeem: kasutada Narva linna kaarti Narva Linnavalitsuse Arhitektuuri-ja Linnaplaneerimise Ameti kodulehelt www.narvaplan.ee või ortofotot Maa-ameti kardiserverist.
3.4.3 Asendiplaan esitada mõõtkavas 1:500. Asendiplaanil esitada lisaks tabel: „Projekteeritavate ehitiste eksplikatsioon” (sh kütusemahutite andmed) ning kinnistu tehnilised näitajad. Asendiplaanil näidata projekteeritava ala piirid, ehitiste asukohad ja mõõtmed, kaugused lähimate piiride ja ehitisteni, likvideeritavad ehitised, istutatavad ja likvideeritavad puud, olemasolevad ja projekteeritavad välisvõrgud, parkimiskohad, juurdepääsud avalikult kasutatavale teele, sisse- ja väljasõit krundilt, transpordi liiklussuunad, tankla ehitiste ohutustsoonid jne. Määratleda pinnakatted. 
3.4.4 Esitada tehnovõrkude koondplaan mõõtkavas 1:500 või 1:250. Tehnovõrkude koondplaanil esitada lisaks tabel „Projekteeritavate välisvõrkude eksplikatsioon” (nimetus, ehitisealune pind, pikkus, läbimõõt); selged kinnistute piirid.

3.4.5 Esitada hoone ehitusprojekti sõltumatu ekspertiis (Ehitusseadustiku § 14 lõike 3 punkt 1).

3.4.6 Nõuded projekti sõltumatu ekspertiisile: vastavalt Majandus- ja taristuministri 08.06.2015. a määrus nr 62 „Nõuded ehitusprojekti ekspertiisile ”.

3.4.7 Esitada ehitusgeoloogiliste uurimistööde andmed. Projekti lisana esitada ehitusgeoloogiliste uurimistööde aruanne.

3.4.8 Esitada projektiosa, kus on toodud projekteeritud hoone vastavus energiatõhususe miinimumnõuetele.

3.4.9 Hoone, katusealuse, tankurite ja reklaamposti värvivaated esitada mõõtkavas 1:50 või 1:100. Vaadetel näidata välisviimistluse ja värvilahenduse pass, viited koos välisviimistluse passi numbritega, vaadete tähistused jne. Välisviimistluse ja värvilahenduse passis esitada välisviimistluse materjalide nimetused ja värvikoodid, värvikataloogi nimetus. Metallosade värvitoonid esitada RAL kataloogi järgi.

3.4.10 Lubatud hoonete arv krundil, hoonestusala, hoone korruselisus, ehitiste kõrgused: vastavalt kehtestatud detailplaneeringule. Lubatud hoonestusala 8% ulatuses keeramine.
3.4.11 Arhitektuurne lahendus peab olema esinduslik, kõrgetasemeline, kaasaegne ning mõjuma „esteetiliselt puhastatuna”. Fassaadilahendused peavad olema esteetiliselt vaadeldavad kõikidel vaadetel.

3.4.12 Tagada puuetega inimeste liikumisvõimalused. Seletuskirja punktis „Invanõuded” esitada detailne informatsioon invanõuete kohta (invatualettruumi sisustuse ja selle paigaldamiskõrgused põrandast ja nõutavad vabaruumide mõõtmed, lävepakkude kõrgused, uste laiused, laskumise alad kõnniteelt jne).
3.4.13 Lubatud reklaampostide kõrgus: kuni 10,0 m.
3.4.14 Lubatud reklaampostide ehitisealune pind: kuni 2,0 m2.
3.4.15 Esitada insener-tehniline projektlahendus hoone, katusealuse, tankurite, reklaampostide elektrivarustusele.

3.4.16 Piirdeaia rajamine: ei ole lubatud.
3.4.17 Muud nõuded: vastavalt projekti tellija lähteülesandele, Ehitusseadustiku, Narva linna üldplaneeringu, Narva linna ehitusmääruse ja kehtestatud detailplaneeringu nõuetele, Eesti Vabariigis kehtivate seaduste, määruste, standardite ja projekteerimisnormidega ettenähtud nõuetele.
	3.5 ARHITEKTUURSED JA LINNAEHITUSLIKUD TINGIMUSED TANKLA PLATSI, PARKLA NING SISSE- JA VÄLJASÕIDU RAJAMISEKS



3.5.1 Projekteerida kõvakattega tanklaplats koos kinnistusiseste parkimiskohtadega. 

3.5.2 Näha ette piisav arv parkimiskohti külastajate ja teenindajate sõidukitele (Eesti Standardi EVS 843:2003 “Linnatänavad” punkti 10.4.1 lõige 12). Näha ette invaparkimiskoht. Seletuskirjas esitada ka parkimiskohtade arvutus, lähtudes Eesti Standardi EVS 843:2003 “Linnatänavad” punktist 10.2.2. Arvutuses esitada ehitise liik, suletud brutopind, ehitise asukoht, parkimisnormatiiv (vt standardi tabel 10.1).

3.5.3 Kinnistusiseste parkimiskohtade mõõtmed ja läbisõiduteede laiused sõltuvalt parkimisnurgast: vastavalt Eesti Standardi EVS 843:2003 „Linnatänavad” punkti 10.2.4 nõuetele ja tabelile 10.5. 90° all parkla projekteerimise korral parkimisrea äärmiste parkimiskohtade laiuseks võtta vähemalt 2,75 m.

3.5.4 Kinnistusiseste teekatete projekteerimiseks esitada konstruktiivsed ristprofiilid, vertikaalplaneerimise joonis ning põhilised pinnakatete tööde mahud. 

3.5.5 Lubatud teekatted: asfalt, betoonist sillutiskivid.

3.5.6 Projekteerida kõnniteelt laskumise alad, ülekäigukoht ning sisse- ja väljasõit (edaspidi: juurdepääs) „Ancis Daumani tänav L1” kinnistu osalise rekonstrueerimise arvel. Lubatud on kahesuunalise liiklusega juurdepääsu rajamine. Esitada vastava tegevusala pädeva spetsialisti poolt koostatud tee ehitusprojekt. Tee ehitusprojekti koosseisus esitada tiitelleht, seletuskiri, vertikaalplaneerimine, konstruktiivsed ristprofiilid, liikluskorralduse joonis, liikluskorraldusvahendite spetsifikatsioon, põhilised pinnakatete tööde mahud jne.

3.5.7 Tee ehitusprojekt koostada ja vormistada Eesti Vabariigis kehtivate seaduste, määruste, projekteerimisnormide, standardite ja juhendite alusel, sealhulgas:

- Ehitusseadustik;

- Majandus- ja taristuministri 02.07.2015. a määrus nr 82 „Tee ehitusprojektile esitatavad nõuded”;

- Eesti Standard EVS 843:2003 “Linnatänavad” jne.

3.5.8 Tee ehitusprojekti seletuskirjas esitada lisaks järgmised analüüsid ning lahendused: ettevalmistustööd, takistavate rajatiste ümberehitamise vajadus, katend (valitud katendi konstruktsiooni kirjeldus, katendi arvutuslik kasutusaeg jne), piki- ja põikkalded, vetejuhtimine, liikluskorraldus (liiklusmärgid, teemärgistus), keskkonnakaitse, tee kasutamis- ja hooldamisjuhend.

3.5.9 Transpordi juurdepääsude arv ja asukoht: vastavalt kehtestatud detailplaneeringule.

3.5.10 Projekteerimise lähtetase: hea (H). 

3.5.11 Asendiplaanil näidata eraldi joonega väljaspool krunti asuv ala, mis projekteeritakse kokkuleppe alusel Narva Linnavalitsusega. Esitada lisatingmärk, näiteks kriipskakspunktjoon, koos selgitusega: „Väljaspool krunti asuv ala, mis projekteeritakse kokkuleppe alusel Narva Linnavalitsusega”.

3.5.12 Projekti lisana esitada garantiikiri avalikult kasutatava tee osalise rekonstrueerimise projekteerimise, finantseerimise, ehitamise kohta.

3.5.13 Geomeetriline lahendus: tagada liiklusohutus. Tagada veokite liikumisvõimalused. 

3.5.14 Vertikaallahendus: tagada vete äravool teekattelt. 

3.5.15 Projekteerida ülekäigukohad. 
3.5.16 Tagada puuetega inimeste liikumisvõimalused. Näha ette kõnniteelt laskumise alad. 
3.5.17 Allalastud äärekivide kõrgus: kuni 20 mm. Asendiplaanil näidata madalamate äärekivide asukohad ning esitada madalamate äärekivide kõrgus.
3.5.18 Näha ette ehitustööde käigus rikutud katete taastamine. Plaanil näidata rikutud katete taastamise vööndid, eristades neid viirutusega.

3.5.19 Projekteerida teekattemärgiste ja vajalike liikluskorraldusvahendite paigaldamine. Esitada vastava tegevusala pädeva spetsialisti poolt koostatud joonis „Liikluskorraldus”.
3.5.20 Lahendada juurdepääs (sissesõidu tee) Kangelaste pr 35 alajaama AJ Põhja ning kooskõlastada Kangelaste pr 35 kinnistu omanikuga.
3.5.21 Muud nõuded: vastavalt Ehitusseadustiku, Narva linna üldplaneeringu ja kehtestatud detailplaneeringu nõuetele, Eesti Vabariigis kehtivate seaduste, määruste, standardite ja projekteerimisnormidega ettenähtud nõuetele.
	3.6 ÜLDNÕUDED VÄLISVÕRKUDE EHITUSPROJEKTI OSA KOOSTAMISEKS



3.6.1 Lahendada parkimiskohtadelt ja tanklaplatsilt sademe- ja lumesulamisvee kogumine, nende puhastamine õli-liivapüüduri kaudu ning kanaliseerimine. 
3.6.2 Lahendada A. Daumani tn 2 kinnistu väliselektrivarustus. 

3.6.3 Lahendada A. Daumani tn 2 territooriumi tänavavalgustus. Tagada optimaalne funktsionaalne valgustus, mis vastaks normatiividele. Kavandada energiasäästlikke lampe.
3.6.4 Taotleda eelnevalt tehnilised tingimused tehnovõrkude valdajatelt. 

3.6.5 Välisvõrkude paigaldamiskohad: vastavalt tehnovõrkude valdajate poolt väljastatud tehnilistele tingimustele.
3.6.6 Välisvõrkude ehitusprojektid peavad vastama Ehitusseadustiku nõuetele, Eesti Standardile EVS 907:2010 „Rajatise ehitusprojekt” ning Majandus- ja taristuministri 17.07.2015. a määrusele nr 97 „Nõuded ehitusprojektile1”.
3.6.7 Välisvõrkude asendiplaanilised tingmärgid: vastavalt Eesti Standardi EVS 907:2010 „Rajatise ehitusprojekt” lisale C. Kasutada tingmärke koos tähtedega (näiteks ―xw1―).

3.6.8 Muud nõuded: vastavalt Ehitusseadustiku, Narva linna üldplaneeringu  ja kehtestatud detailplaneeringu nõuetele, tehnovõrkude valdajate poolt väljastatud tehnilistele tingimustele, Eesti Vabariigis kehtivate seaduste, määruste, standardite ja projekteerimisnormidega ettenähtud nõuetele.
	3.7 ÜLDNÕUDED KÕIKIDE EHITUSPROJEKTI OSADE KOOSTAMISEKS



3.7.1 Tehnovõrkude valdajate poolt väljastatud kehtivad tehnilised tingimused, Narva Linnavalitsuse korraldus projekteerimistingimuste kinnitamise kohta, kooskõlastuste koondtabel esitada ehitusprojekti lisadena.
3.7.2 Ehitiste tehnilised näitajad (sh välisvõrgud) esitada vastavalt Majandus- ja taristuministri 05.06.2015 määrusele nr 57 „ Ehitise tehniliste andmete loetelu ja arvestamise alused “. Soovitavalt vormistada tabelite abil. Tabelid esitada seletuskirja lisadena. 
3.7.3 Esitada iga ehitise kasutamise otstarve ja kood. Ehitiste kasutamise otstarbed ja koodid esitada vastavalt Majandus- ja taristuministri 02.06.2015. a määrusele nr 51 „Ehitise kasutamise otstarvete loetelu”.
3.7.4 Asendiplaanide ja tehnovõrkude koondplaani koostamise aluskaardiks võtta aktualiseeritud (olemasolevat situatsiooni tõeselt kajastav, sh tehnovõrgud) digitaalselt mõõdistatud geodeetiline alusplaan täpsusastmega M 1:500, kus on esitatud andmed koostaja kohta (ettevõtja nimi, litsentsi nr, töö nr, mõõdistamise aeg). Geodeetiline alusplaan peab olema registreeritud Narva Linnavalitsuse Arhitektuuri- ja Linnaplaneerimise Ametis. Narva Linnavalitsuse Arhitektuuri- ja Linnaplaneerimise Ameti geodeesia ja kaartide laadimise spetsialisti poolt kooskõlastatud geodeetiline krundi alusplaan (mitte vanem kui 2 aastat vastavalt Narva Linnavalitsuse 13.08.2014. a määruse nr 25 “Geodeetiliste mõõdistus- ja uurimistööde tegemise kord” § 9 punktile 1) paberkandjal esitada projekti lisana.
3.7.5 Puude likvideerimise korral määrata likvideeritavate puittaimede liikide loetelu. Näha ette väärtuslikumate puude asendusistutus. Esitada istutatavate puude liikide loetelu.

3.7.6 Projekteerijal võtta tehnovõrkude kaitsevööndite valdajatelt ja maaomanikelt nõusolek ehitustööde läbiviimiseks (kanda tehnovõrkude koondplaanile).

3.7.7 Projekt kooskõlastada A. Daumani tn 2  kinnistu omanikega.
3.7.8 Projekti koosseisus esitada spetsialistide originaalallkirjad ja ametiasutuse originaalkooskõlastused. Digitaalallkirja kasutamisel esitada allkirjastatud digikonteiner CD-plaadil. Lisada iga allkirja kohale kaldkriipsude vahele sõnad /allkirjastatud digitaalselt/ Projekti lisana esitada ka digitaalallkirja kinnitusleht.

3.7.9 Esitada Narva Linnavalitsuse Arhitektuuri- ja Linnaplaneerimise Ametile eskiis heakskiidu saamiseks. Eskiis koostada kooskõlas Eesti Standardiga EVS 811:2012 „Hoone ehitusprojekt”. Eskiisi ja kaaskirja võib esitada e-postile: info@narvaplan.ee.
3.7.10 Projekt (paberkandjal kahes eksemplaris ning CD plaadil) tuleb esitada ehitusloa taotlusega. Üks projekti eksemplar jääb Narva Linnavalitsuse Arhitektuuri- ja Linnaplaneerimise Ametile arhiveerimiseks.

	

	4.  RAKENDUSSÄTTED




4.1    Käesolevad projekteerimistingimused on kehtivad kuni 11.01.2021. a.
4.2  Narva Linnavalitsuse Arhitektuuri- ja Linnaplaneerimise Ametil korraldada keskkonnamõju hindamise algatamata jätmise otsuse avaldamine 14 päeva jooksul otsuse tegemisest arvates ametlikus väljaandes Ametlikud Teadaanded ja ehitusloa andmise korral teavitada riikliku ehitisregistri kaudu.
4.3    Käesolev korraldus jõustub alates teatavakstegemisest.

4.4    Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Tarmo Tammiste

Linnapea

